Seppo Kolehmainen ehdottaa varautumispoliiseja lääkkeeksi resurssipulaan.

Poliisiylijohtaja Seppo Kolehmainen korostaa Kalevalle, etteivät varautumispoliisit korvaisi ammattipoliiseja, vaan kyse olisi "järjestelmää täydentävästä mahdollisuudesta". JENNI GÄSTGIVAR

- Rautatientorin kuolemaan johtanut pahoinpitely oli mielestäni alkusoitto sille, mihin kehitys johtaa, jos poliisin resursseja leikataan vuoteen 2020 niin jyrkästi kuin on suunniteltu, poliisiylijohtaja Seppo Kolehmainen sanoo Kalevalle.

Kolehmainen kysyy lehden haastattelussa, olisiko 28-vuotiaan miehen kuolemaan johtanutta pahoinpitelyä sattunut, jos paikalla olisi ollut poliisipartio virkapuvuissaan.

Kolehmainen ehdottaa, että esimerkiksi joissakin yleisötilaisuuksissa voitaisiin käyttää vapaaehtoisia varautumispoliiseja.

Kolehmainen on ollut huolissaan resurssien riittävyydestä ennenkin.

Kolehmainen sanoi viime marraskuussa Iltalehdelle, että harvaanasutuilla alueilla on vaikeampaa vastata hälytyksiin.

- Ei tässä auta ruveta itkemään tai ruikuttamaan, vaan koitetaan pärjätä, Kolehmainen kommentoi tuolloin.